Crá

Cyfres deledu Gwyddeleg am lofruddiaeth yw  Crá ("Dicter"), neu CRÁ fel y mae'n ymddangos yn y rhaglen ei hun. Darlledwyd hi am y tro cyntaf ar TG4 (Teledu Gwyddelig Pedwar) ar 11 Tachwedd 2024, ac yna ar BBC Gogledd Iwerddon a BBC 4 ar 11 Ionawr 2025.

 Crynodeb 
Mae corff yn cael ei ddarganfod mewn cors ac yn cael ei adnabod fel corff mam Conall, aelod o'r Garda Síochána. Roedd hi wedi diflannu 15 mlynedd ynghynt. Mae Conall eisiau ymuno â'r ymchwiliad, ond nid yw'n cael gwneud hynny. Mae newyddiadurwr yn cychwyn podlediad i ymchwilio i'r drosedd.

 Cynhyrchu 
Ysgrifennwyd y gyfres chwe-rhan gan Doireann Ní Chorragáin a Richie Conroy a'i chyfarwyddo gan Philip Doherty. Fe'i cynhyrchir gan Fíbín Media a Zoogon ar gyfer BBC Gaeilge a TG4. Y cynhyrchwyr gweithredol yw Darach Ó Tuairisg ar gyfer Fíbín Media, Karen Kirby ar gyfer BBC Gogledd Iwerddon a Máire Ní Chonláin ar gyfer TG4. Mae Ciarán Charles yn gynhyrchydd i TG4. 

Mae Dónall Ó Héalai, Alex Murphy, Hannah Brady, Barry McGovern, Róisín Murphy, Tara Breathnach, Caoimhe Farren ac Alan Mahon yn ymddangos yn y gyfres.

Cyfeiriadau

Categori:Cyflwyniadau rhaglenni teledu 2024
Gwyddeleg